OzLabs/hebrew-wiki-articles huggingface dataset:
ניידת משטרה

ניידת סיור משטרה [[ישראלית]]
ניידת משטרה היא כלי תחבורה, לעיתים רבות מכונית, המשמש את המשטרה במגוון פעולות משטרתיות.

ניידת המשטרה משמשת לעיכוב זמני של חשודים עד להגעה לתחנת המשטרה וכן לשינוע שוטרים ברחבי מקום שיפוטם. הרכב מצויד בפנסים מהבהבים וצבוע בצבעים בולטים המבדילים אותו בקלות מרכב פרטי. במקרים כגון מרדף, או אירועים הדורשים הגעה מיידית מופעלות סירנות וניידת משטרה מקבלת קדימות בכבישים.

ניידות משטרה כוללות גם אמצעי קשר ולעיתים אף מסוף מחשב המחובר לרשת המשטרתית. בתא המטען נמצא ציוד עזר נוסף, כגון כלי נשק ארוכים או צוותיים ומחסום משטרה מתקפל.

==ניידות המשטרה בישראל==
בישראל, משמשות ניידות המשטרה לתפקידים של משטרת ישראל. על ניידות המשטרה בישראל מופיע בצידן הכיתוב "משטרה" בעברית ובאנגלית (Police). לוחית הרישוי של ניידת משטרה ישראלית מתחילה באות "מ" ולאחריה מופיע מספר הרישוי בצבע לבן על רקע אדום.

על ניידות המשטרה מותקן צפירור (הלחם של צפירה + אור (בסלנג: צָ'קָלָקָה)) המפיק אור כחול, או שילוב של אורות כחולים ואדומים. מערכת הכריזה בצפירור מאפשרת לשוטרים בניידת לכרוז.

בעבר, ניידות המשטרה הישראליות היו לבנות, אולם הוחלפו בצבעים כחול-שחור ולבן (כמו הניידות בארצות הברית), לאחר שמחקרים שנעשו הוכיחו כי צבעים אלו נתפסים בעיני הציבור כמרתיעים יותר, אחר כך שולב גם צבע צהוב בעיצוב.

בשנת 2019 הוחלפו כחצי מהניידות (במיוחד באזור המרכז) מטויוטה קורולה לסקודה סופרב.

===דגמי רכב===
בין דגמי הרכב ששימשו או משמשים כניידות משטרה, היו:
* פורד אסקורט: שימשה כרכב מבצעי במערך הסיור, התנועה, הבילוש והחקירות וכרכב מפקדים, משנת 1972 ועד 1978. דגמי האסקורט נרכשו במקביל לפורד קורטינה, וסימלו את מעבר המשטרה למכוניות מתוצרת פורד, לאחר הלארק והקונטסה. הן הורכבו החל בסוף שנות ה-60 במפעלי תעשיות רכב בנצרת עילית, ממכלולים שנרכשו בגרמניה או אנגליה ועם מנועי 1.1 ליטר או 1.3. במקביל לתפעולה כניידת מבצעית, שמשה האסקורט 1.1 גם כרכב שירות למפקדים בדרגות ניצב-משנה וסגן-ניצב. מכוניות המפקדים נרכשו בצבע לבן או כחול כהה, ואילו ניידות מבצעיות נצבעו בצבעי המשטרה.
* סובארו לגאסי: בשנות ה-2000 שירתו כ-140 רכבים מדגם סובארו לגאסי B4 כניידות.
* סקודה אוקטביה: בשנת 2006 רכשה כ-200 רכבים מדגם סקודה אוקטביה כניידות.
*טויוטה קורולה: בסביבות שנת 2012 נכנסו לשירות המשטרה גם רכבי טויוטה.
*סקודה סופרב: בסביבות 2011 נכנסו לשירות כרכב צמוד לקצינים בכירים מדרגת ניצב ומפקדי תחנות, משמשות גם את יחידת התנועה.
*קיה סורנטו: משמשת כניידת סיור רכב, זהו הרכב המשטרתי הנפוץ ביותר.
* סיטרואן ברלינגו: מסביבות 2002 נכנסו לשירות כרכב שמשמש את יחידות המז"פ וכן יחידות כלבנים ובוחני תנועה ובמספר תחנות משמש אף כניידת סיור.
* טויוטה לנד קרוזר בסביבות שנת 2006 נכנסו לשירות ביחידות מג"ב.
* שברולט סוואנה: רכב מסוג מסחרית, נכנס לשירות בסביבות 2005 ומשמש כרכב של יחידת יס"מ וכן כרכב חבלן וכו'.

== קישורים חיצוניים ==

* 
==הערות שוליים==

קטגוריה:משטרה
קטגוריה:רכבי חירום
הנוכל השחור

הנוכל השחור (באנגלית: The Black Crook) מחזה מוזיקלי שעלה לראשונה בברודוויי ב-1866, ונחשב ליצירה הראשונה המתאימה למושג המודרני של מחזמר.

המחזה נכתב על ידי המחזאי האמריקאי צ'ארלס מ. ברס. המוזיקה הייתה בעיקר עיבודים ליצירות מוכרות, עם מספר קטן של שירים שהולחנו במיוחד אליו, בהם "מצעד האמזונות". 

המופע עלה בספטמבר 1866 ב"ניבולוס גארדן" בברודוויי בעל 3,200 המושבים, ושבר שיאים עם 474 הופעות למרות אורכו הרב (חמש וחצי שעות). לאחר מכן הוא יצא למסע הופעות במשך מספר שנים, ועלה מחדש בברודוויי ב-1870. הוא הוצג עוד פעמים רבות, בין היתר עם מוזיקה חדשה בתיאטרון אלהמברה בלונדון ובאלבמה. גרסת ראינוע של המחזה הופקה ב-1916.

"הנוכל השחור" נולד, כאשר קבוצה דרמטית ולהקת בלט פריזאית איחדו כוחות בניו יורק. להקת הבלט נשכרה להופיע באקדמיה למוזיקה, אך נתקעה בניו יורק כשבניין האקדמיה נשרף. במקום זאת, הוצעה להם הזדמנות להשתתף במחזה מוזיקלי, המשלב את אומנות הבלט שלהם עם המלודרמה של ברס. 

"הנוכל השחור" נחשב לאב טיפוס של המחזמר המודרני, כשהשירים הפופולריים והריקודים היוו חלק בלתי נפרד מהמחזה ובוצעו על ידי השחקנים. באופרות הזמרים הותירו את הריקוד ללהקת הבלט, ואילו במופעי הבורלסקה, מיוזיק הול והוודביל שהיו פופולריים באותו זמן, לא היה כמעט סיפור מאחד אלא רק סדרה של מערכונים. "הנוכל השחור" היווה צעד חדשני בכך, שאת השירים והריקודים ביצעו כל המשתתפים כחלק מהמחזה, ולכן נקרא "הקומדיה המוזיקלית הראשונה".

עלילת המחזה ממוקמת בהרי הארץ בגרמניה של 1600. היא משלבת אלמנטים מ"פאוסט" של גתה, "קלע הכשפים" של קרל מריה פון ובר ויצירות ידועות אחרות. הסיפור מתאר את וולפנשטיין, רוזן עשיר ורשע, המבקש להתחתן עם הבחורה המקסימה של הכפר, אמינה. בעזרתה של ברברה, האם האומנת המתנכלת של אמינה, הרוזן מארגן לארוסה העני של אמינה, רודולף, ליפול לידיו של הרצוג, מאסטר בעל קסם שחור עתיק. הרצוג עשה ברית עם השטן, שיוכל לחיות לנצח אם הוא יספק לו נשמה טרייה בכל שנה חדשה. כשרודולף הובל לגורלו הנורא הוא נמלט, מגלה אוצר חבוי ומציל יונה. היונה, מתברר באורח פלא, היא סטלקטה, מלכת הפיות של ממלכת הזהב שמתחזה לציפור. המלכה מודה לרודולף על ידי הבאתו לארץ הפיות ולאחר מכן איחדה אותו עם אמינה אהובתו. הרוזן הובס, שדים גוררים את הרצוג לגיהנום, ורודולף ואמינה חיו באושר ועושר.
==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחזות זמר אמריקאיים
טדורנה ירוקת-ראש

טדורנה ירוקת-ראש (שם מדעי: Tadorna tadorna) היא ברווז גדול השייך למשפחת הברווזיים. תפוצתה הנרחבת פזורה ביבשת אירופה, אסיה וחלקים מצומצמים בצפון יבשת אפריקה.

==מידע כללי==
===תפוצה===
טדורנה ירוקת-ראש היא ברווז אשר מקורו באירואסיה הממוזגת. רוב האוכלוסיות של מין זה נוהגות להגר לאזורים סובטרופיים בחורף, אך מין זה הוא גם כמעט תושב קבוע באירופה המערבית, מלבד הגירות לאזורים מועדפים, כגון ים ואדן שבחוף הצפון-גרמני.
המין נפוץ גם סביב קו החוף של בריטניה, שבו הוא פוקד ביצות מלח ושפכי נהרות, בתי הגידול שלו. תצפיות של טדורנה זו נחשבות לנדירות בצפון אמריקה והן מדווחות כמבקרות לעיתים רחוקות בארצות הברית וקנדה.

בישראל, טדורנה ירוקת-ראש נחשבת לברווז חולף וגם כברווז חורף מצוי.

===מבנה גוף והתנהגות===
טדורנה ירוקת-ראש היא ברווז גדול למדי. אורך גופה מגיע לכ-65 ס"מ. אורך מוטת כנפיה הוא כ-127 ס"מ. משקל פריט בוגר מגיע ל-1.2 ק"ג. צבעי גופה השולטים של הטדורנה הם לבן, שחור וחום. הרגליים אדמדמות ובעלות קרומי שחייה המחברים את אצבעות רגליה. צווארה ארוך; חציו העליון שחור וחציו התחתון לבן. אצל זכר טדורנה ירוקת-ראש קיימת בליטה אדומה בולטת למדי בין המקור לבין אזור המצח. אצל הנקבה בליטה זו בולטת פחות. השיחה בין הפריטים מתבצעת על ידי צפירה בקול רם.

להקות נודדות של טדורנה ירוקת-ראש יכולות להיות גדולות מאוד (כ-100 אלף בים ואדן), שכן רוב הזוגות עוזבים את הצעירים המתפתחים בקנים שלהם, כאשר עליהם שומרים מבוגר או שניים. מין זה נקשר בעיקר לאגמים ונהרות במדינה פתוחה. בחורף הוא נפוץ על שפכי נהרות ומישורי בוץ. כאשר טורף מאיים על הצעירים, הצעיר צולל מתחת לפני המים כדי להימנע מהטורף בזמן שהמבוגרים עפים מעל לטורף כדי לשמש כפיתיון.

הרבייה של הפריטים מתבצעת במחילות ארנב, בולי עץ, ערמות חציר וכדומה. תזונת טדורנה ירוקת-ראש מבוססת בעיקר על חרקים וחסרי חוליות.

== גלריה ==
<gallery widths="170px" heights="170px" mode=nolines>
קובץ:Tadorna tadorna (aka).jpg|נקבה בוגרת של טדורנה ירוקת-ראש
קובץ:Shelduck mating.jpg|זכר ונקבה מזדווגים בלנקשייר, אנגליה
קובץ:Brandgans gründelnd.JPG|בוגרים של טדורנה ירוקת-ראש בצלילת ראש
קובץ:Common Shelduck (Tadorna tadorna) juvenile, Slimbridge.jpg|זכר שוחה
קובץ:Diorama Brandgänse.JPG|אתר קנים בגרמניה
קובץ:Brandgans Küken, Borkum.JPG|גוזלים שוחים בבורקום, גרמניה
קובץ:Tadorna tadorna1.jpg|זכר בתעופה מעל ים ואדן
קובץ:Tadorna tadorna MHNT.ZOO.2010.11.19.3.jpg|Museum specimen 
קובץ:Gravand (tadorna tadorna) - Ystad-2020.jpg|טדורנה ירוקת-ראש
</gallery>

==קישורים חיצוניים==

* [http://ibc.lynxeds.com/species/common-shelduck-tadorna-tadorna צלילים, תמונות וסרטונים של טדורנה ירוקת-ראש], The Internet Bird Collection

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ברווזי צדפות
קטגוריה:ארץ ישראל: אווזאים
קטגוריה:גרמניה: עופות
קטגוריה:מלטה: עופות
קטגוריה:בעלי חיים שתוארו ב-1758
פרויקט לון

דגם בלון שהוצג באירוע החשיפה של פרויקט לון
פרויקט לון (באנגלית: Project Loon), או הפרויקט המטורלל, היה מיזם של חברת אלפאבית (חברת האם של גוגל) במטרה לספק שירותי אינטרנט בצורה נוחה יותר עבור אנשים שגישתם אל הרשת מוגבלת, ובכך לגשר על הפער הדיגיטלי בין בני האדם ברחבי העולם. הפרויקט התמקד בשיגור בלוני הליום לשכבות העליונות של האטמוספירה, ותוכנן שבלונים אלו ישאו עליהם את הציוד המאפשר חיבור לאינטרנט.

ב-22 בינואר 2021 פורסם כי הפרויקט יופסק וייסגר מכיוון שלא הצליח להגיע לרמת עלויות גבוהה מספיק כדי להיות אטרקטיבי למפעילי מערכות התקשורת, ולא הצליח להביא פתרונות שיתגברו על מכשולים שונות, הן בתחום הטכנולוגיה והן ביישום והפעלת הפרויקט.

== סקירה כללית ==
במסגרת פרויקט לון פותחו בלוני הליום דקיקים באותה מעבדה שבה פותחו הטכנולוגיות החדישות של גוגל גלאס ושל ווימו. הבלונים ישדרו לכל חלקי העולם את תקשורת הנתונים של האינטרנט באופן אלחוטי, וזאת בזמן שהם מרחפים ברוח. עד כה נערכו מספר שיגורים ניסיוניים, ותקוותם של יוזמי הפרויקט היא שבלוני ההליום יצליחו להגיע לגובה של 20 ק"מ מעל פני כדור הארץ - בסטרטוספירה. לפי הצפי, הבלונים יאפשרו חיבור נוח יותר לרשת לכ-2.2 עד כ-4.8 מיליארדי בני אדם ברחבי העולם ובעיקר בארצות אסיה ואפריקה, שם נאלצים רבים לנדוד ממקום למקום כדי להתחבר לרשת.

לפי התוכנית, ישוגרו לאוויר כ-300 בלונים שייצרו טבעת על קו הרוחב הדרומי 40, עליו ממוקמות המדינות ניו זילנד, אוסטרליה, צ'ילה, אורוגוואי, פרגוואי וארגנטינה. במסגרת הניסויים המוקדמים שיגרה גוגל את בלוני ההליום מספר פעמים בשבוע בעמק הסיליקון, מה שהביא ללא מעט דיווחים בתקשורת המקומית על עדויות לעב"מים.

כל בלון צפוי להעניק שירותי אינטרנט לשטח שגודלו כ-1,250 קמ"ר, ללא הבחנה בין סוגי שטחים שונים. על מנת להשתמש בשירותי האינטרנט של פרויקט לון יהיה צורך במקלט מיוחד המתאים לרשת של פרויקט לון. הבלונים ישייטו בשכבת הסטרטוספרה, בה יש שכבות אוויר בעלי כיווני רוח קבועים, כך שבעזרת עלייה או ירידה בין השכבות ניתן יהיה לשלוט בבלון. בלוני ההליום צפויים להיות מקושרים לאנטנות מיוחדות על פני הקרקע: כל אנטנה מתקשרת עם הבלון שנמצא מעליה, וכל בלון מתקשר עם הבלונים שמסביבו כברשת אריג בתדרי ה-ISM, ומעביר את המידע בחזרה לתחנות ממסר קרקעיות, המתחברות לספקי האינטרנט המקומיים. הבלונים ייטענו לפי התוכנית מאנרגיית השמש ויישלטו מתחנת הבקרה של הפרויקט.

עיצובם המיוחד של המשדרים והבלונים הוא האמור ליצור יכולת של שידור בפס רחב ולמרחקים עצומים.

== קישורים חיצוניים ==

* 

* [http://www.google.com/loon/ אתר הפרויקט]
* [http://www.youtube.com/watch?v=mcw6j-QWGMo סרטון הסברה על טכנולוגיית פרויקט לון], באתר יוטיוב
* [http://www.youtube.com/watch?v=m96tYpEk1Ao סרטון הצגה של מטרת הפרויקט], באתר יוטיוב
* 
* איתי מקמל, [http://www.tgspot.co.il/meet-googles-project-loon-balloon-powered-net-access/ אינטרנט לכולם: גוגל חושפת את "פרויקט לון" שיהפוך את העולם למקוון יותר], טיג'יספוט, 15 ביוני 2013
* 
* 
* [http://www.flightradar24.com מעקב אחר בלונים בזמן אמת] (הזינו HBAL בתיבת החיפוש)

==הערות שוליים==

קטגוריה:שירותי אינטרנט
קטגוריה:אלפאבית (חברה)
דיידונה מ'באלה מ'באלה

דיידונה מ'באלה מ'באלה (בצרפתית: Dieudonné M'bala M'bala; נולד ב-11 בפברואר 1966), הידוע בשם הבמה דיידונה, הוא שחקן, קומיקאי ופעיל פוליטי צרפתי אנטישמי, אנטי-ציוני ופרו-פלסטיני. נודע כמפיץ תנועת הקנל (quenelle), שהיא למעשה הצדעה הפוכה במועל יד.

==ביוגרפיה==
דיידונה נולד בשנת 1966 לאב מנהל חשבונות מקמרון, דיידונה ז'וזף מ'באלה, בן למשפחה מהכפר אולאמה ולאתניה אוונדו, ולאם צרפתייה ברטונית, ז'וזיאן גריה (Grué),סוציולוגית וציירת. האב נטש את המשפחה כשדיידונה היה תינוק. גודל על ידי אמו ביישובים קרובים לפריז בסביבה שאהדה בעיקר את מפלגות השמאל ולמד בבתי ספר קתוליים. אחר כך התחנך בבתי ספר התיכוניים "לאקנאל" בסו ו"מישלה" בוואנב, בלי לסיים בגרות. בצעירותו בשנות ה-90 הופיע דיידונה בצמד יחד עם אריק סמוּן, ידיד ילדות ממוצא יהודי במופעי סטנדאפ קומדי. לאחר מכן התחיל דיידונה בקריירת סולו מוצלחת, שנבנתה על העיסוק בגזענות ובאנטישמיות בצרפת, ועם הזמן, הביקורת שלו נגד גזענות הפכה לגזענות בעצמה.

בתחילת המאה ה-21 ניסה להתמודד מספר פעמים לנשיאות צרפת, ללא הצלחה. הוא ניסה להתמודד ב-2004 לפרלמנט האירופי מטעם רשימת "אירו-פלסטין" אך פרש בעקבות סכסוך עם חברי הרשימה. בשנת 2009 הוביל רשימה אנטי ציונית שהתמודדה לבחירות בפרלמנט האירופי.

במאה ה-21 הפך לפעיל אנטישמי בולט ולמכחיש שואה, ואף הורשע שמונה פעמים בבית משפט בעוון הסתה אנטישמית. בעקבות פעילותו האנטישמית הגוברת, הודיעו ראשי ערים רבים בצרפת בינואר 2014 כי יאסרו עליו להופיע בשטחיהן.

בינואר 2015 נעצר לחקירה לאחר שבעקבות מתקפות הטרור במשרדי המגזין "שרלי הבדו" בפריז ולאחר מכן במרכול יהודי בעיר, שבוצעו על ידי טרוריסטים אסלאמיסטים ונרצחו במהלכם 17 איש, דיידונה כתב בדף הפייסבוק שלו "ככל שזה נוגע לי, אני מרגיש שאני שרלי קוליבאלי", כשהוא רומז בכך לסיסמת התמיכה במגזין "אני שרלי" וכן לשמו של המחבל, אמדי קוליבאלי, שביצע את הפיגוע במרכול היהודי. ב-18 במרץ הורשע ב"התייחסות בסלחנות לטרור" (Condoning) ונגזרו עליו שני חודשי מאסר על תנאי וקנס של 30 אלף אירו. בנובמבר 2015 הורשע בבלגיה בעקבות התבטאויות אנטישמיות, ונדון לחודשיים מאסר בפועל.

בדצמבר 2018, על רקע "מחאת האפודים הצהובים" פרסם דיידונה סרטון ביו-טיוב בו טען שהיהודים חוגגים ושמחים כאשר תושבי צרפת סובלים, זאת על רקע הדלקת נרות חנוכה ברחבה שלפני מגדל אייפל. כן כינה את נשיא צרפת עמנואל מקרון, שעבד בעברו בבנק רוטשילד, "מקרון רוטשילד" ועושה דברם של "היהודים העשירים".

ביולי 2019 נדון לשתי שנות מאסר ולקנס של 200,000 אירו, בגין עבירות של העלמת הכנסות והלבנת הון.

== ראו גם ==
*האנטישמיות החדשה

==קישורים חיצוניים==

* 

* 
* 
* 
* [https://www.rfgenealogie.com/s-informer/infos/celebrites/dieudonne-et-les-faussaires-en-genealogie דיידונה והזייפנים בגניאלוגיה]
Jean-Louis Beaucarnot - Dieudonné et les faussaires en généalogie, La revue française de généalogie,
10.1.2014 -כתבה המבטלת את התאוריה לפיה אמו של דיידונה הייתה כביכול ממוצא יהודי אלזסי

== הערות שוליים ==

קטגוריה:אנטישמיות בצרפת: אישים
קטגוריה:קומיקאים צרפתים
קטגוריה:מכחישי שואה צרפתים
קטגוריה:מורשעים בדין
קטגוריה:מורשעים בדין בצרפת
קטגוריה:הורחב ערך בשתפ עם ויקימדיה ללא תבנית
קטגוריה:צרפתים ממוצא קמרוני
קטגוריה:אנטי-ציונים
קטגוריה:צנזורה באמנויות
קטגוריה:צרפתים שנולדו ב-1966
ווז' (מחוז)

ווז (בצרפתית: Vosges) הוא מחוז בצפון צרפת. הוא אחד מהמחוזות המרכיבים את חבל גראנד אסט. את שמו קיבל מהרי הווז' שנמצא במזרח המחוז.

מחוז ווז' היה אחד מ-83 המחוזות הראשונים שנוצרו במהלך המהפכה הצרפתית ב-4 במרץ 1790. כשליש משטח מהמחוז עבר לשליטת הפרוסים ב-1871 בעקבות כניעת צרפת במלחמת צרפת–פרוסיה. השטח הוחזר לצרפת לאחר מלחמת העולם הראשונה במסגרת חוזה ורסאי. 

במזרח המחוז נמצאים הרי הווז' כאשר הפסגה הגבוהה ביותר ברכס, גראן באלון, שפסגתו מגיעה ל-1,424 מטר מעל לגובה פני הים נמצא במחוז ווז'. הערים הגדולות של המחוז נמצאות בעמק כאשר מראשם נמצאת בירת המחוז אפינאל שבמטרופולין שלה גרים כ-89,000 אנשים שמהווים כרבע מאוכלוסיית המחוז.

הרי הווז' זורם נהר המוזל מדרום המחוז לצפונו שם הוא ממשיך אל מחוז מורת ומוזל בדרכו אל נהר הריין.

עד סוף שנת 2015 השתייך המחוז לחבל לורן.

== קישורים חיצוניים ==

* 

* [http://www.Vosges.pref.gouv.fr אתר הנציבות הרשמי של המחוז]
* [http://www.cg34.fr אתר המועצה הכללית]
* 

קטגוריה:ערכים שבהם תבנית בריטניקה אינה מתאימה
קטגוריה:גראנד אסט: מחוזות
קטגוריה:לורן
דוד בן סלימאן צמח

דוד בן סלימאן צמח בשנות ה-20 לחייו
רבי דוד בן סלימאן צמח (דאוד צמח; 1902–1981) היה משורר וחוקר יהודי-עיראקי.

==קורות חיים==
נולד בבגדאד שבעיראק בשנת 1902. התחנך בבית ספר של כל ישראל חברים בעיר ולאחר מכן במדרש בית זלכה, בפרט אצל הרב שמעון מרדכי והרב יהודה פתיה. הוא החל להביע עניין בספרות ושירה מגיל צעיר מאוד, וחיבר את ראשוני שיריו בעברית וערבית כבר בגיל 12. כמה משיריו הראשונים עסקו בזוועות מלחמת העולם הראשונה והיו מיועדים לפרסום, אך צונזרו לבסוף מפני חשש מהשלטון העות'מאני.

לאחר השלמת לימודיו כיהן כרב וכמוהל. במקביל ניהל בית מסחר לספרים והיה אספן של כתבי יד. מצעירותו גילה חיבה ועניין רב בשירת ימי הביניים של יהדות ספרד והגיע לרמת בקיאות גבוהה בתחום. שמו כבקיא בשירת ספרד יצא למרחקים, והוא ניהל קשרים עם מלומדים ידועים מהיישוב היהודי בארץ ישראל שעסקו בנושא. דוד ילין כינה את צמח "אחד מגדולי חכמי עמנו" בתחום השירה של יהדות ספרד. ילין וצמח שיתפו פעולה בההדרה והוצאה לאור של כתביו של טודרוס בן יהודה אבולעפיה בן ימי הביניים.

צמח תמך בהתלהבות בתחיית העברית שהתרחשה בזמנו. בין היתר הוא התכתב התכתבות ארוכה עם חיים נחמן ביאליק על נושאים כגון שירתו של ר' שלמה אבן גבירול, ופגש את ביאליק בעת ביקור בארץ ישראל בשנת 1932. הוא חיבר שיר לכבוד ביאליק שבו תיאר אותו כאבי השירה העברית המודרנית מחד, אך גם כמי שממשיך את המסורת העתיקה של השירה העברית שהגיעה לתפארתה ביהדות ספרד של ימי הביניים.

לאורך השנים פרסם צמח שירה עברית וערבית, מאמרים מחקריים על שירת ימי הביניים של יהדות ספרד, וכן מספר קבצים של סיפורי משלים, ביניהם ספר "אמת'אל אל דאוודיאה" (משלי דוד) וספר "וורוד אל דאוודיאה" (פרחי דוד) שיצאו לאור בבגדאד. עוד בעודו בבגדאד פרסם שירה פרי עטו ומאמרים על שירת ספרד בכתבי עת ארצישראליים כגון מזרח ומערב בעריכת אברהם אלמליח, תרביץ, הארץ, מאזניים, ההד ועוד. בזמן הפרהוד בשנת 1941 פורעים פרצו לביתו ובין היתר בזזו ספרים וכתבי יד מספרייתו הגדולה. הוא עלה לישראל בשנת 1949 והמשיך בארץ לחבר שירה, לפרסם מאמרים מחקריים ולשתף פעולה עם חוקרים בכל הקשור לשירת ספרד.

בשנת 1959 פרסם את ספרו "עד יבוא האביב", הכולל שירים בערבית ובעברית זה לצד זה. שיר הפתיחה מוקדש למשורר העיראקי מוחמד מהדי אל-ג'וואהירי:

נפטר ב-י' באדר א' תשמ"א, 14 בפברואר 1981, ונקבר בעכו.

==לקריאה נוספת==
*אברהם בן-יעקב, שירה ופיוט של יהודי בבל בדורות האחרונים, ירושלים: הוצאת מכון בן צבי, תש"ל.
*משה ש. שבת, ישיבות בגדאד - התהוותן והשפעתן לדורות, כרך שני, עמ' 446.
*Lev Hakak, The Emergence of Modern Hebrew Literature in Babylon from 1735-1950, Purdue University Press, 2009, pp. 73-117.
*Lital Levy. "Tsemah, David (Ṣemaḥ, Dāhūd)." Encyclopedia of Jews in the Islamic World. Executive Editor Norman A. Stillman. Brill Online, 2014.

==קישורים חיצוניים==
* 

קטגוריה:משוררים יהודים עיראקים
קטגוריה:משוררים כותבי עברית
קטגוריה:חוקרי שירה
קטגוריה:בוגרי מדרש בית זלכה
קטגוריה:עולים לאחר קום המדינה: 1948–1950
קטגוריה:יוצרים בערבית יהודית
פרס באפט"א לטלוויזיה

פרס באפט"א לטלוויזיה (באנגלית: BAFTA Television Awards) הוא פרס המוענק מדי שנה על ידי האקדמיה הבריטית לאומנויות הקולנוע והטלוויזיה לתוכניות טלוויזיה והעוסקים בהם. הפרס נחשב למקבילה הבריטית לפרס אמי.

== היסטוריה ==
פרסי הטלוויזיה מוענקים מאז 1955. באותה שנה הוא הוענק בשש קטגוריות: ההפקה, התסריטאי, המעצב, האישיות הטלוויזיונית, השחקן והשחקנית. מאז, נוספו פרסים נוספים, וכיום יש הבחנה בין סוגות, בדומה לפרס אמי. בניגוד לפרסי הקולנוע, רק הפקות טלוויזיה בריטיות רשאיות להגיש את מועמדותן לפרס, אך מאז 2006 מוענקים פרסים גם בקטגוריה הבינלאומית.

הסדרה "כן, אדוני השר" זכתה בפרס הסדרה הקומית הטובה ביותר 3 פעמים ברציפות, בין 1980 ל-1982. שלוש סדרות נוספות זכו בפרס זה פעמיים: "על שוטים ואנשים", "הפתן השחור" ו"הממלכה הקטנה". ארבע סדרות זכו כל אחת פעמיים בפרס לסדרת הדרמה הטובה ביותר: "המפקח מורס", "המפצח", "The Cops" ו-"The Street".

ארבעה שחקנים זכו בפרס שלוש שנים ברציפות: הלן מירן זכתה בפרס בין 1991 ל-1993, על משחקה בסדרת המשטרה "החשוד העיקרי". רובי קולטריין זכה בפרס השחקן הטוב ביותר בין 1993 ל-1995, על תפקידו בסדרה "המפצח".
ג'ניפר אילי זכתה בפרס על הופעתה בתפקיד אליזבת בנט ב-1995 בעיבוד לטלוויזיה של הבי בי סי לרומן הקלאסי גאווה ודעה קדומה מאת ג'יין אוסטן. מייקל גמבון זכה בפרס בין 1999 ל-2001, בכל שנה עבור השתתפותו בסדרה אחרת, וכמוהו גם ג'ולי וולטרס, בין 2001 ל-2003. ג'ודי דנץ' זכתה אף היא בפרס שלוש פעמים, בשלושה עשורים שונים: ב-1967 זכתה בפרס עבור תפקידה ב-"Talking to a Stranger", ב-1981 עבור תפקידה ב-"A Fine Romance" וב-2000 על תפקידה ב-"The Last of the Blonde Bombshells". דנץ' זכתה גם פעמיים בפרס השחקנית הטובה ביותר בקולנוע (בשנים 1997 ו-2001). ריקי ג'רווייס זכה ארבע פעמים בפרס ההופעה הקומית הטובה ביותר, שלוש מהן בין 2001 ל-2003, על תפקידו ב"המשרד".

==ראו גם==
* פרס באפט"א לטלוויזיה לשחקנית הטובה ביותר
* פרס באפט"א לטלוויזיה לשחקן הטוב ביותר
* פרס באפט"א לטלוויזיה לשחקנית המשנה הטובה ביותר
* פרס באפט"א לטלוויזיה לשחקן המשנה הטוב ביותר
* פרס באפט"א לטלוויזיה לסדרת הדרמה הטובה ביותר

==קישורים חיצוניים==

* 

טלוויזיה
באפט"א
באפט"א
קטגוריה:הממלכה המאוחדת: טלוויזיה
האקדמיה הבריטית לאמנויות הקולנוע והטלוויזיה

האקדמיה הבריטית לאמנויות הקולנוע והטלוויזיה (באנגלית: British Academy of Film and Television Arts, BAFTA) היא ארגון צדקה עצמאי שתומך, מפתח ומקדם את צורות אמנות של התמונה הנעה במדיומים של הקולנוע, טלוויזיה ומשחקי מחשב. בנוסף לטקסי הפרסים השנתיים שלה, לבאפט"א יש תוכנית בינלאומית, בכל ימות השנה, של אירועי למידה ויוזמות המציעה גישה לבעלי כישרונות, באמצעות סדנאות, כיתות אמן, מלגות, הרצאות ותוכניות חונכות בבריטניה ובארצות הברית.

האקדמיה הבריטית לקולנוע נוסדה ב-1947 והחלה לחלק פרסים בתחום הקולנוע ב-1948. גילדת המפיקים ובמאי הטלוויזיה החלה לחלק פרסים מטעמה ב-1954. ב-1958 התמזגו שני הגופים והקימו את החברה לקולנוע ולטלוויזיה, והחלו להעניק את הפרסים במשותף. ב-1976 שונה שם החברה והיא הפכה לאקדמיה הבריטית לאמנויות הקולנוע והטלוויזיה, או, כפי שהיא מכונה בקיצור, באפט"א.

==פרסי באפט"א==
פרסי באפט"א (באנגלית: BAFTA Awards) הם פרסים המוענקים מדי שנה על ידי האקדמיה הבריטית לאמנויות הקולנוע והטלוויזיה (British Academy of Film and Television Arts; בראשי תיבות: BAFTA) לתוכניות טלוויזיה, סרטי קולנוע והעוסקים בהם. הפרס נחשב למקבילה הבריטית לפרס האוסקר האמריקאי.

על אף האיחוד בין הפרסים, מאז 1998 הם מוענקים בטקסים נפרדים - פרסי הקולנוע מוענקים מדי שנה בסביבות חודש פברואר, ופרסי הטלוויזיה באפריל.

===בתחום הקולנוע===

===בתחום הטלוויזיה===

===פרסים נוספים===
מאז 1969 מוענקים גם פרסים לסרטי קולנוע ותוכניות טלוויזיה המיועדים לילדים, ולעוסקים בהם. פרסים אלה מוענקים בנפרד מהפרסים האחרים, מדי חודש נובמבר. מאז 2007 ניתן גם פרס מטעם הקהל, ובבחירה רשאים להשתתף ילדים מתחת לגיל 14.

מאז 1989 מוענקים מדי שנה גם "פרסי בריטניה" (Britannia Awards), בטקס הנערך בלוס אנג'לס. פרסים אלה אינם מוענקים לסרטים ולתוכניות טלוויזיה, אלא לעוסקים בהם בלבד. בשנת 2007 הוענק הפרס לשחקנים דנזל וושינגטון וקייט וינסלט, וכן הוענק פרס מיוחד על מפעל חיים למפיקים רוברט שיי ומייקל לין, מייסדיהם של אולפני ניו ליין סינמה.

ב-1991 הוחל בחלוקת פרס "באפט"א ויילס" (BAFTA Cymru) המוענק להפקות קולנוע וטלוויזיה שמקורן בוויילס. בדומה, מוענק מאז 1997 פרס "באפט"א סקוטלנד" להפקות שמקורן בסקוטלנד.

ב-1998 הוחל בחלוקת פרסים לאמצעי תקשורת אינטראקטיביים. ב-2003 פוצלו פרסים אלה לשניים, ומאז מוענקים פרסים למשחקי וידאו ומחשב ולאמצעים אינטראקטיביים. גם פרסים אלה מוענקים בנפרד מפרסי הקולנוע והטלוויזיה.

==קישורים חיצוניים==

* 

* [https://web.archive.org/web/20100829031114/http://www.bafta-cymru.org.uk/english/index.php האתר הרשמי של באפט"א ויילס]
* [http://www.baftascotland.co.uk/ האתר הרשמי של באפט"א סקוטלנד]
* [http://www.baftala.org/britannia.php? האתר הרשמי של פרס בריטניה] 
* [http://www.imdb.com/Sections/Awards/BAFTA_Awards/ פרס באפט"א] באתר IMDb

*
באפט"א
באפט"א
באפט"א
קטגוריה:קולנוע בבריטניה
קטגוריה:הממלכה המאוחדת: טלוויזיה
ארד (הונגריה)

ארד (בהונגרית: Érd) היא עיר במחוז פשט בהונגריה, לשעבר במחוז פייר. בעיר מוזיאון גאוגרפי, כנסיית מיכאל הקדוש, מסגד טורקי מהמאה ה-17 (אחד משלושה מסגדים במחוז כולו) ושרידי דרך רומית עתיקה. מקור השם "ארד" הוא מהמילה erdő (יער) או מהמילה ér (זרם). כמחצית מתושבי העיר משתייכים לכנסייה הקתולית. כאחוז אחד מאוכלוסיית העיר הם צוענים.

==היסטוריה==
לפי ממצאים ארכאולוגיים, אזור ארד היה מיושב לפני 50,000 שנה.

ארד מוזכרת במסמכים מ-1243. בשנת 1543, בתקופת כיבוש הונגריה על ידי האימפריה העות'מאנית, לאחר נפילת מבצר סקשפהרוואר הסמוך בידי הטורקים, נכבשה גם ארד. הטורקים בנו בעיר מבצר ומסגד. ב-1648 נוצחו העות'מאנים על ידי צבא בראשות שרל החמישי , דוכס לורן ולאחר מכן שלטו ביישוב שורת שליטים הונגריים. 

בתחילת המאה ה-20 הפכה ארד לרכושה של משפחת קרולי. העיר גדלה אך עדיין שימרה מאפיינים חקלאיים עד 1972, אז גדלה חשיבותה התיירותית והוקמו בה מספר מוסדות ומתקנים תיירותיים. בין 1991 ו-2001 צמחה אוכלוסיית ארד בשיעור הגבוה ביותר בהונגריה (כ-30%). ב-2005 קיבלה ארד מעמד של עיר.

==קהילה יהודית==
ב-1941 נמנו בארד 178 תושבים יהודים. בעיר הייתה קהילה נאולוגית. במאי 1944, מעט לאחר כיבוש הונגריה על ידי הגרמנים, (מבצע מרגרטה) רוכזו יהודי ארד בגטו, וביוני 1944 גורשו לאושוויץ.

== ילידי המקום ==

* אדן לאזאר (במקור שוורץ, 1873 – 1946) היה במאי תיאטרון, ומנהל תיאטרון יהודי-הונגרי שיצר עידן בהיסטוריה של התיאטראות בממלכת הונגריה.

==ערים תאומות==

==קישורים חיצוניים==

* 
* 

קטגוריה:הונגריה: עיירות יהודיות
קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:גטאות בהונגריה
קטגוריה:קהילות יהודיות בהונגריה
פרויקט הספר הכחול

פרויקט "ספר כחול" (בשפת מקור: Project Blue Book) היה אחד מסדרה של מחקרים שיטתיים אותם ערך חיל האוויר של ארצות הברית בנושא עצמים בלתי מזוהים (UFO's). הפרויקט החל ב-1952, הייתה זו הפעם השנייה בה חיל האוויר האמריקני חידש מחקר בנושא עב"מים, והשלישית בסך כל המחקרים שערך חיל האוויר האמריקני בנושא עד לנקודת הזמן בה הפרויקט החל. (שני המחקרים הקודמים היו "פרויקט סימן" (Project Sign) שנערך בשנת 1948 ו"פרויקט טינה" (Project Grudge)שנערך בשנת 1949). פקודת סיום הפרויקט הגיעה בדצמבר 1969, בעקבות המלצות להפסיק את המחקר בתחום זה. כל פעילויות המחקר הקשורות שנערכו במסגרת "פרויקט הספר הכחול" הופסקו באופן מוחלט בינואר 1970.

לפרויקט "ספר כחול" היו שתי מטרות:
# לקבוע האם העצמים הבלתי מזוהים אשר נצפו באותה העת בשמי ארצות הברית מהווים איום לביטחון הלאומי.
# לנתח לפי עקרונות השיטה המדעית את כלל המידע הקיים בנושא עצמים בלתי מזוהים.

אלפי דיווחים אודות תצפיות של עצמים בלתי מזוהים בשמי ארצות הברית נאספו, נחקרו ותויקו. כתוצאה מדו"ח קונדון (1968), אשר קבע כי אין ממש בדיווחי עב"מים, הוחלט שהפרויקט ייסגר. חיל האוויר האמריקני פרסם את ממצאיו מהפרויקט:

עד סיום הפרויקט, הספיקו אנשי המחקר של חיל האוויר האמריקני לחקור 12,618 דיווחי תצפיות עב"מים, כאשר המסקנה מהמחקרים הללו הייתה כי רובם המוחלט של הדיווחים היו זיהויים שגויים של תופעות טבעיות (עננים, כוכבים וכו') או של כלי טיס קונבנציונליים. לטענת משרד הסיור הלאומי חלק מהדיווחים עשויים במידה רבה להיות טיסות של כלי התעופה הסודיים באותה תקופה כגון הלוקהיד U-2 והלוקהיד A-12. אחוז קטן מהדיווחים שנחקרו על ידי חיל האוויר נותרו "לא מוסברים", גם לאחר ניתוח מאומץ. דיווחי העב"מים אורכבו וכיום ניתן להשיגם בהתאם לחוק חופש המידע האמריקני, אם כי השמות והפרטים המזהים של העדים לתצפיות הושמטו.

הפרויקט היה הנושא המרכזי של סדרת טלוויזיה בשם זה מבית ערוץ ההיסטוריה ובכיכובו של איידן גילן.

==קישורים חיצוניים==

* [http://www.bibliotecapleyades.net/sociopolitica/sociopol_bluebook.htm#top פרויקט "ספר כחול"] - אתר שמרכז מידע על הפרויקט, לרבות האנשים שפעלו והשפיעו על הפרויקט והתפתחותו

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עצמים בלתי מזוהים
קטגוריה:חיל האוויר של ארצות הברית
צ'אקה קאן

צ'אקה קאן (באנגלית: Chaka Khan; נולדה ב-23 במרץ 1953) היא זמרת וכותבת שירים אמריקנית שזכתה בעשרה פרסי גראמי. קאן הייתה הסולנית של להקת רופוס. במדיה מיוחס לה מעמד של מלכת הפאנק. קאן מכרה יותר מ-200 מיליון עותקים של תקליטיה ברחבי העולם.

==ביוגרפיה==

=== 1953–1972 ===
צ'אקה קאן נולדה בשם איווט מארי סטיבנס בפרויקט שיכון בעל מוניטין שלילי במערב שיקגו בשיקגו, אילינוי, ארצות הברית כבכורה למשפחה בת 7 נפשות לצ'ארלס סטיבנס וסנדרה קולמן. אחותה איבון סטיבנס הפכה להיות מוזיקאית מפורסמת בזכות עצמה ונודעת בשם טאקה בום. גם אחיה, מארק סטיבנס, הפך למוזיקאי וייסד את להקת הפאנק אורורה. שתי אחיותיה הנותרות זהבה סטיבנס ותמי מק'קארי הן המנהלות האישיות שלה. שלא כמו המוזיקאים בני תקופתה, קאן גדלה כקתולית. קאן מייחסת את אהבתה למוזיקה לסבתה, שהכירה לה את מוזיקת הג'אז בילדותה. קאן הפכה למעריצת מוזיקת רית'ם אנד בלוז ובגיל 11 הקימה את להקת הבנות הראשונה שלה שנקראה Crystalettes אשר כללה את אחותה טאקה. בסוף 1960 הקימה עם טאקה את ההרכב גוונים של שחור והצטרפה למפלגת הפנתרים השחורים לאחר שהתיידדה עם פעיל המפלגה פרד המפטון ב-1967. בזמן הזה, שונה שמה לצ'אקה אדוני אדופי הודרהי קאריפי על ידי שאמאן אפריקני. ב-1969 עזבה את הפנתרים השחורים ונשרה מבית הספר התיכון והחלה להופיע עם להקות קטנות בשיקגו. בתחילה הופיעה עם להקת לייף (באנגלית: Lyfe) אשר כללה את החבר שלה חסן קאן, עמו התחתנה מאוחר יותר ושינתה את שם הבמה שלה לצ'אקה קאן. קאן נתבקשה להחליף את בייבי יואי מלהקת בייבי יואי והבייביסטירים לאחר שהלה נפטר בטרם עת ב-1970. הלהקה התפרקה כשנה מאוחר יותר. במהלך 1972, כאשר הופיעה עם להקות מקומיות, נצפתה קאן על ידי שני חברים בלהקה חדשה שנקראה רופוס ובמהרה התקבלה כחברה בה. להקת רופוס הוחתמה בחברת התקליטים תקליטי ABC ב-1973.

==דיסקוגרפיה==
{| class="wikitable"
|+ אלבומיה של צ'אקה קאן
|-
! שנה !! שם האלבום
|-
|1978||Chaka
|-
|1980||Naughty
|-
|1981||What Cha' Gonna Do for Me
|-
|1982||Chaka Khan
|-
|1984||I Feel for You
|-
|1986||Destiny
|-
|1988||CK
|-
|1992||The Woman I Am
|-
|1999||Come 2 My House
|-
|2004||ClassiKhan
|-
|2007||Funk This
|-
|2013||iKhan
|}

==קישורים חיצוניים==

* 

* [http://www.chakakhan.com אתר הבית של צ'אקה קאן]

==הערות שוליים==

קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:זוכות פרס גראמי
קטגוריה:זוכי פרס גראמי
קטגוריה:אישים שהונצחו בשדרת הכוכבים של הוליווד: מוזיקה
קטגוריה:חברות הפנתרים השחורים (ארצות הברית)
קטגוריה:חברי הפנתרים השחורים (ארצות הברית)
קטגוריה:מקבלי תואר דוקטור לשם כבוד ממכללת ברקלי למוזיקה
קטגוריה:זוכי פרס המוזיקה העולמי: אגדת מוזיקה
קטגוריה:משתתפי הזמר במסכה (תוכנית טלוויזיה אמריקאית)
קטגוריה:אמניות וורנר רקורדס
קטגוריה:אמני איילנד רקורדס
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
קטגוריה:זוכי פרסי ה-BET: מפעל חיים
הכנס למורשתו של הרמב"ם

לוגו מרכז מורשת הרמב"ם
הכנס למורשתו של הרמב"ם הוא כנס שנתי העוסק ברמב"ם, פוסק, פרשן ורופא, מדמויות המופת של העם היהודי. 

הכנס מתקיים במלון ”חוף גיא" בטבריה. הוא כולל הרצאות, דיונים, מופע מוזיקלי וסיורים במרכז מורשת הרמב“ם ובאתרים היסטוריים בעיר ובמקומות נוספים.

הכנס מתקיים במשך שלושה ימים במהלך סוף השבוע. מרצים בו רבנים, אנשי משפט, רפואה והלכה ועוד. 

הכנס מופעל על ידי מרכז מורשת הרמב"ם בשיתוף האגף לתרבות תורנית במשרד החינוך ועיריית טבריה.

בשנת 2017 התקיים הכנס השמיני שבו השתתפו יותר מאלף אנשים.

==קישורים חיצוניים==
*[http://www.iba.org.il/moreshet/?entity=981179&page=358 כנס הרמב"ם החמישי בטבריה] באתר קול ישראל
*[http://www.inn.co.il/News/News.aspx/267739 "הרמב"ם היום - רלוונטי מתמיד"] בערוץ 7, 26 בדצמבר 2013קטגוריה:רמב"ם
קטגוריה:ישראל: כנסים
קטגוריה:טבריה: היסטוריה
קטגוריה:טבריה: תרבות
מקס שלר

מקס פרדיננד שלר (בגרמנית: Max Scheler; 22 באוגוסט 1874 – 19 במאי 1928) היה פילוסוף יהודי-גרמני שעסק בתחומים של פנומנולוגיה, אתיקה ופילוסופיה אנתרופולוגית.

== ביוגרפיה ==
שלר נולד במינכן שבקיסרות הגרמנית דאז, לאם יהודייה-אורתודוקסית ולאב נוצרי-לותרני. ב-1899 המיר שלר את דתו לקתולית. עד 1921 היה שלר מחויב מאוד לנצרות הקתולית ואף קרא לתנועת התחדשות קתולית. אך מ-1921 והלאה ניתק את עצמו שלר באופן פומבי מאמונה באלוהות היהודית-נוצרית.

שלר למד במינכן וברלין רפואה, פסיכולוגיה ופילוסופיה. מבין מוריו לפילוסופיה באותה תקופה היו וילהלם דילתיי וגאורג זימל. ב-1896 עבר ליינה והשלים את לימודיו בהדרכתו של רודולף אויקן. במהלך לימודיו ביינה פגש ב-1901 את אדמונד הוסרל והתוודע לפנומנולוגיה שלו, ולאחר מכן קרא את ספרו "חקירות לוגיות". בנוסף, קרא שלר את הפילוסופיה של אנרי ברגסון, והיה גורם משמעותי בהבאתה בפני החוגים האינטלקטואליים בגרמניה..

== פילוסופיה ==
בניגוד להוסרל, שראה בפנומנולוגיה מתודה במובן החמור של המילה, ראה בה שלר "גישה לראיה רוחנית... של משהו שאחרת היה נשאר חבוי". הפנומנולוגיה לדעתו היא שיטה לחקירת מהויות וקשרים מהותיים. שלר שלל את הגישה הקאנטיינית והנאו-קאנטיינית הטוענת שההתנסות בדברים כשהם-לעצמם היא מתווכת. לדעתו, הפילוסופיה הקאנטיינית והנאו-קאנטיאנית סובלת מיחס של אי-אמון וחשדנות בסיסית כלפי העולם. לעומת זאת הפנומנולוגיה מתייחסת אל העולם ב<span style="color: ColorName;">אהבה</span> בוטחת, שדרכה העולם מתמסר ומגלה את עצמו. חוזקה של פילוסופיה מיוסד על האהבה. על ידי יחס האהבה ו"הראיה הרוחנית" ניתן להתנסות באופן ישיר במהויות, "לראות" אותן ולחוש בהן באופן אינטואיטיבי. השקפה זו סוללת לשלר את הדרך לביסוס אובייקטיבי של ערכי המוסר, אשר גם אותם ניתן לחוש ובשל כך יש להם תוקף כללי. שלר הבחין ב-4 סוגי ערכים שחשיבותם עולה לפי סדר זה: ערכי החושים (הנאה גופנית), ערכי החיים (אצילות), ערכי הרוח (יופי, צדק) וערכי הדת (קדושה). אף על פי שלערכים ישנו תוקף מוחלט, טען שלר שישנו רלטיביזם ביחס להכרתם: התנאים החברתיים משפיעים על אופן ההכרה שלהם.

לאחר מותו בפרנקפורט ב-1928, והוא בן 54, אמר עליו היידגר ששלר היה "הכח הפילוסופי החזק ביותר בגרמניה המודרנית, לא, באירופה המודרנית ואף בפילוסופיה בת זמננו כולה".

== קישורים חיצוניים ==

* 
* [http://plato.stanford.edu/entries/scheler/ שלר באנציקלופדיית סטנפורד]
* 
* 
* 

== הערות שוליים ==

קטגוריה:פנומנולוגיה
קטגוריה:פילוסופים יהודים גרמנים
קטגוריה:פילוסופים של המאה ה-20
קטגוריה:בוואריה: אישים
קטגוריה:יהודים מומרים
קטגוריה:גרמנים שנולדו ב-1874
קטגוריה:גרמנים שנפטרו ב-1928
קטגוריה:מתנצרים
וויקס.קום

וויקס.קום בע"מ (בלועזית: ; נכתב גם ויקס) היא חברה ישראלית שמפתחת פלטפורמה לבניית אתרי אינטרנט. הפלטפורמה מאפשרת למשתמש לבנות אתר אינטרנט ללא עלות וללא צורך בידע קודם בתחומים כמו קידוד או עיצוב אתרים. ויקס נוסדה בשנת 2006 בישראל. היא חברה ציבורית שמניותיה נסחרות בנאסד"ק, ושווי השוק שלה במרץ 2021 היה 19.7 מיליארד דולר.

== היסטוריה ==
ויקס נוסדה בשנת 2006 על ידי אבישי אברהמי (מנכ"ל), ד"ר אורית מוסינזון, נדב אברהמי (סמנכ"ל מחקר ופיתוח) וגיורא קפלן (מנהל טכנולוגי). הארבעה עבדו על סטארט אפ אחר ובמהלך העבודה הם רצו לפתוח אתר אינטרנט לסטארט אפ. הם נתקלו בקשיים בהקמת האתר כשהבינו שהתהליך מסובך ויקר. עקב החוויה הם הגו את הרעיון ליצור פלטפורמה לבניית אתרים ללא צורך בידע קודם בקידוד או בעיצוב אתרים וללא צורך בתשלום, פלטפורמה שתהיה זמינה לכול. לוויקס יש יותר מ-180 מיליון משתמשים ביותר מ-190 מדינות.<ref></ref>

החברה פיתחה כלי פנימי לניהול משימות, שב-2012 הפך לחברה עצמאית, monday.com.

בחודש דצמבר 2018 הורה בית משפט בלבנון לחסום את האתר של חברת ויקס בגלל המצב בין ישראל ולבנון. כתוצאה מכך למשתמשים רבים בלבנון אין אפשרות גישה לאתריהם האישיים, ולדברי אחדים מהם, עסקיהם נפגעו.

במאי 2020 החברה רכשה את Rise.ai, חברת תוכנה ישראלית המפתחת פלטפורמת שיווק לאתרי אינטרנט.<ref></ref>

==לקריאה נוספת==
* 
* 
* 
* 
*
* 
* 
* 

==קישורים חיצוניים==

* 

* 

==הערות שוליים==

קטגוריה:שירותי אחסון אתרים חינמיים
קטגוריה:עיצוב אתרי אינטרנט
קטגוריה:חברות ישראליות הנסחרות בנאסד"ק
קטגוריה:חברות אינטרנט ישראליות
קטגוריה:ישראל: חברות שהוקמו ב-2006
קטגוריה:חברות חד קרן ישראליות
קרנארבונשייר

קרנארבונשייר (בוולשית: Sir Gaernarfon; באנגלית: Caernarfonshire) הוא מחוז היסטורי בצפון ויילס. 

המחוז נוסד בשנת 1284 לאחר הכיבוש האנגלי של ויילס, באזור אשר היה מזוהה לפני כן עם ממלכת גוויניד'. שמו נובע משם עיר הבירה של המחוז ומרכז השלטון האנגלי באזור קרנארבון. בשנת 1974 פורקו המחוזות ההיסטוריים בוויילס, אשר התחלקה מעתה למחוזות בעלי זהות וולשית, באופן זה שטחי המחוז נכללו ביחד עם האי אנגלסי וחלק ממחוז מריונת'שייר בתוך מחוז גוויניד', כאשר קרנארבון שימרה את מעמדה כעיר בירה גם במחוז החדש.

==גאוגרפיה==
מכיוון צפון ומערב המחוז היה נמצא לחופי הים האירי ומצר מנאי החוצה בינו לבין האי אנגלסי. מכיוון מזרח המחוז גבל במחוז דנבישייר ההיסטורי, ומדרום במחוז מריונת'שייר. רוב שטחי המחוז התאפיינו באזורים הרריים וכפריים לרוב, כאשר מספר מרכזים עירוניים נמצאו בעיקר לאורך החוף הצפוני (בהם בנגור, קרנארבון, קונווי ופורת'מדוג). נכלל בו גם חצי האי ל'ין, רכס הרי סנודון (בהם ההר הגבוה ביותר בוויילס ואנגליה הר סנודון), והחלק הצפוני של שמורת סנודוניה.

==ראו גם==
* גוויניד'

==קישורים חיצוניים==

* [http://county-wise.org.uk/counties/caernarfonshire/ קרנארבונשייר] באתר איגוד המחוזות הבריטי.
* 

קטגוריה:ויילס: מחוזות
קטגוריה:גוויניד'
הפיגועים במוסקבה (1977)

הפיגועים במוסקבה 1977 היא סדרה של שלשה פיגועים שבוצעו ב-8 בינואר 1977 במוסקבה. שלשת פיגועי הטרור תבעו את חייהם של 7 אנשים ועוד 37 שנפצעו פציעות חמורות. אף ארגון לא לקח אחריות על הפיצוצים, אולם שלשה חברי ארגון לאומני ארמני הוצאו להורג במשפט בדלתיים סגורות לאחר חקירה של הקג"ב. לאחר ההוצאה להורג עלו טענות שלנתבעים היה אליבי, ואנדריי סחרוב האמין כי ייתכן שהפיצוצים סודרו על ידי הקג"ב עצמו. על פי ההיסטוריון פרופסור ג'יי ברגמן "מעולם לא הוברר מי ביצע בפועל את הפיצוצים."

==הפיגועים==

== טענות על הטיה לכאורה על ידי הקג"ב ==
זמן קצר לאחר הפיגועים, העיתונאי הסובייטי ויקטור לואיס, מתנגד ידוע לקג"ב, פרסם מאמר לגבי המעורבות של גורמים אופוזיציונרים בפיצוצים. לאחר קריאת המאמר פרסם הפיזיקאי הדיסידנט, זוכה פרס נובל לשלום, אנדריי סחרוב את "Appeal to world community" (תרגום: קריאה לקהילה העולמית), בו הוא דרש חקירה עצמאית והציע כי ייתכן והפיגועים אורגנו על ידי הקג"ב בעצמו כדי לפגוע בתנועה הדיסידנטית ברוסיה.

הוא כתב:
לאחר הצהרה זו, סחרוב לא רק הותקף בעיתונות הרוסית, אלא אף קיבל אזהרות טלפוניות וניסיונות פריצה מצד כאלו שטענו להיותם קרובים של נרצחים בפיגוע.

ב-1 בפברואר 1979, הודיעה קבוצת הלסינקי בהצהרה רשמית "בהוצאה להורג של סטפן זטיקיאן ושני האלמונים הנוספים", אשר הסתיימה "היעדר השקיפות ואווירת הסודיות הכללית מערערים את אמינות הטיעונים נגדם, וכן את האובייקטיביות של בית המשפט." 

על פי הדיסידנט אנכסנדר טסרוב, הוא אכן נחקר על ידי סוכן הקג"ב. הסוכן ניסה ל"שכנע" אותו שהוא בעצם הביא את הפצצה. "לולא היה לי 300% אליבי (הוא היה מאושפז בבית החולים בזמן הפיגועים), הייתי אני מוצא להורג במקום זטיקיאן", כך אמר.

לפי ההיסטוריון מיכֵל הלר, לזטיקיאן, לסטפניאן ולבגדסריאן היה אליבי שנתמך על ידי עדים רבים וההוצאה להורג שלהם הייתה ההוצאה להורג הפוליטית הראשונה לאחר מותו של סטלין.

== ראו גם ==
* הפיגועים במוסקבה 2010
* הפיגועים במוסקבה (2004): 
** 
** 
* הפיגוע בוולגוגרד בדצמבר 2013 

== הערות שוליים ==

קטגוריה:תאוריות קשר
קטגוריה:1977 בברית המועצות
קטגוריה:מוסקבה: פיגועי טרור
קטגוריה:ברית המועצות: היסטוריה
קטגוריה:פעולות טרור ב-1977
בשבילך אני שר

בשבילך אני שר (באנגלית: Of Thee I Sing) הוא מחזמר אמריקאי עם מוזיקה של ג'ורג' גרשווין למילים של איירה גרשווין, המבוסס על מחזה מאת ג'ורג' קאופמן ומורי רסקינד. המחזמר שם ללעג את הפוליטיקה האמריקנית והיווה אבן דרך בהיסטוריה של מחזות הזמר, במעבר מבידור העממי שרווח בתחילת המאה ה-20 לנושאים רציניים יותר. היה זה המחזמר הראשון שזכה בפרס פוליצר.

ההפקה המקורית בברודוויי, בבימויו של קאופמן, עלתה בשנת 1931, זכתה להצלחה קופתית וביקורתית מרשימה (441 הופעות) ואף זיכתה את כותביה בפרס פוליצר של שנת 1932, הראשון שניתן עבור מחזמר. היא חודשה פעמיים בברודוויי ובהפקות קונצרט בארצות הברית ובלונדון, וזכתה ב-1972 לעיבוד טלוויזיוני. האחים מרקס התכוונו ליצור עיבוד קולנועי של המחזמר, אך החליטו להפיק במקומו את "מרק ברווז".

"בשבילך אני שר" היה המחזמר האמריקאי הראשון שהיה בעל טון סאטירי עקבי. הקונגרס, בית המשפט העליון, הנשיאות והתהליך הדמוקרטי עצמו היו מטרותיה של סאטירה זו. מפלגות ספציפיות אינן מזוהות בו, מה שמרמז שהאבסורד שייך לשתי המפלגות גם יחד בפוליטיקה של תקופת השפל הגדול בארצות הברית.

הסיפור נסוב סביב דמותו של פוליטיקאי בשם ג'ון ווינטרגרין, שמנהל מערכת בחירות לנשיאות ארצות הברית על הפלטפורמה של "אהבה". כשהוא מתאהב במרי טרנר ההגיונית במקום בבחורה שנבחרה עבורו, הוא נכנס למים הרותחים של הפוליטיקה. המחזה נפתח בהתכנסות פוליטיקאים בבית מלון, על מנת לגבש קמפיין בחירות למען המועמד ווינטרגרין תחת הסלוגן "אהבה". כדי למשוך את ציבור הבוחרים, הם מחליטים לערוך תחרות יופי באטלנטיק סיטי, כשהפרס למנצחת הוא חתונה עם ווינטרגרין. חבר המושבעים מכריז סוף סוף על המנצחת בתחרות, דיאנה דוורו, אולם בינתיים ווינטרגרין מתאהב במרי טרנר. הוא נבחר לבסוף לנשיא ומחליט להתחתן עם מרי ביום השבעתו. בעוד צוות עוזרי הנשיא מתמקם בבית הלבן, דיאנה פונה לציבור בטענה להפרת הבטחת נישואים. בעקבות התערבותו של שגריר צרפת (דיאנה ממוצא צרפתי) ואנשי מפלגתו שלו, נאלץ ווינטרגרין לבטל את הנישואין. לאחר מכן הוא עומד לדין בפני הסנאט, בפיקוחו של סגן הנשיא. מרי מכריזה שהיא בהריון עם תאומים, ובעקבות זאת הסנטורים הופכים את החלטתם, ומביאים לביטול כתב האישום בטענה שלא ניתן להדיח אב לעתיד. בסצנת הסיום מתכנס בית המשפט העליון כדי להכריע בשאלה מה יהיה מינו של התינוק העומד להיוולד לנשיא.

==הערות שוליים==

קטגוריה:מחזות זמר מבוססי מחזות
קטגוריה:גרשווין
קטגוריה:מחזות זמר זוכי פרס פוליצר
קטגוריה:מחזות זמר
חוליו (אפליקציה)

חוליו היא אפליקציה המציעה טיסות מוזלות ליעדים שונים בעולם, בהתרעה של שעות אחדות לפני מועד ההמראה. בניגוד לסוכנויות נסיעות, שעובדות עד שעות הערב המוקדמות, מפרסמת "חוליו" את הטיסות בין השעות 22:00 בלילה ועד 10:00 בבוקר.

האפליקציה עלתה לאוויר ביולי 2012. האפליקציה מאפשרת לקבל התרעה מדי יום. האפליקציה מציעה את המושבים האחרונים, שטרם נמכרו, ומציעה מחירים זולים המגיעים עד ל-199 יורו בלבד.

החל מדצמבר 2013 חוליו משווקת גם צימרים ומלונות בישראל. דילים על מלונות בארץ ניתן לראות באפליקציה 24 שעות ביממה ודילים של צימרים בארץ ניתן לראות בעיקר בשעות הבוקר.

== אופן שימוש ==
האפליקציה מציעה טיסות לחו"ל רק אחרי השעה 22:00. ניתן לבחור אילו טיסות ואיזה מחיר מעניין את המשתמש וניתן לקבל גם התרעה על הטיסות בטלפון. לאחר בחירה ממלאים את שמות הנוסעים, מזינים פרטי התקשרות וכעבור דקות ספורות מקבלים אישור טיסה לאפליקציה, ב-SMS וגם במייל.

רוב הדילים של "חוליו" הם למקומות נופש שנמצאים מראש בטווח הזול יותר של החופשות לחו"ל, כגון: יוון, קפריסין, מאלטה וכן לערים אירופאיות מרכזיות, דוגמת רומא וברלין. כמו כן, יש אפשרות לבחור באפשרות "טיסות פרימיום" וכך לקבל מבחר יעדים אטרקטיבי מעט יותר, עם דילים דוגמת ברצלונה ב-239 יורו לטיסת הלוך-חזור.

== תפוצה ==
כשנה לאחר שעלתה לאוויר, רושמת "חוליו" יותר כ-350 אלף הורדות, ומתגאה בשיא של 60 אלף כניסות בלילה. אולם בראיון שערך מפתח האפליקציה גיורא מנדל בדה מרקר (ראו הערה למטה) סיפר, כי בשנה הראשונה לאפליקציה, בוצעו כ-2,000 הזמנות בלבד. אולם בכוונתו להרחיב את היצע האפליקציה.

== קישורים חיצוניים ==
* 

==הערות שוליים==

קטגוריה:אפליקציות מובייל
קטגוריה:סוכנויות נסיעות
שזאם (יישומון)

שזאם (באנגלית: Shazam) הוא יישומון סלולרי, המשתמש במיקרופון של הטלפון החכם כדי לדגום קטעי מוזיקה ולזהות את מקורם. האפליקציה דוגמת את הצלילים, שולחת את המידע לשרתי החברה ומחזירה למשתמש תשובה לגבי פרטי השיר או הקטע המוזיקלי המושמע. כמו כן המשתמש מקבל קישורים למידע נוסף על השיר כגון מידע על הלהקה או האמן המבצע, קישורים לסרטוני וידאו בנושא ולינק להורדת השיר מ-iTunes.

בשנת 2017 שזאם נרכשה על ידי אפל תמורת 400 מיליון דולר אמריקני.

==על היישומון==
האפליקציה היא מוצר של חברת "שזאם" אשר נוסדה בשנת 1999 על ידי כריס ברטון, פיליפ אינגלברכט, אייברי וואנג ודהיראג' מוקרג'י. בתחילת שיווקה בשנת 2002, ועד כניסתם של הסמארטפונים לשוק, הייתה שזאם שירות טלפוני ללא אפליקציה. השירות כונה "2580" על שם המספר שהיה צריך המשתמש לחייג כדי לקבל את השירות. המכשיר במהלך השיחה היה דוגם את הצלילים, הטלפון היה מתנתק בעצמו לאחר 30 שניות והמשתמש היה מקבל מסרון עם פרטי השיר.

שזאם פועלת באמצעות שיטה המכונה "טביעת אצבע אקוסטית". האפליקציה ממפה את התבנית של השיר ומחפשת השוואה באמצעות מקצב, עוצמה ותדרים. היא אינה מנתחת את השיר כולו אלא משתמשת בנקודות "שיא", שבהן הקצב והאינטנסיביות גבוהים במיוחד. כך נוצרת תבנית פשוטה יחסית שבעזרתה יהיה תהליך ההשוואה יעיל ומהיר יותר. לחברה מאגר מידע עם מאות מיליוני קודים, וכאשר דוגם המשתמש צלילים הם מומרים לקודים ונשלחים לשרתי החברה, שם הם עוברים תהליך השוואה. לאחר מכן מקבל המשתמש את פרטי המידע על השיר.

===מערכות הפעלה תומכות===
לאפליקציה גרסאות עבור מגוון רחב של מערכות הפעלה: אנדרואיד, iOS, Windows Phone, ומערכות ההפעלה של נוקיה ובלקברי.

==שזאם בישראל==
בשנת 2012 הוכרז על שיתוף פעולה של שזאם עם חברת פטיפון הישראלית. לפי שיתוף פעולה זה יוכלו משתמשים לקבל מידע על שירים בעברית, אך רק של כאלה שהופקו על ידי חברת פטיפון ואישרו את התיוג.

== ראו גם ==
* סאונדהאונד

== קישורים חיצוניים ==

*
*[https://music.apple.com/us/playlist/top-100-shazams-of-all-time/pl.8ba78a4a65cc4530bcfdfc5154385c29]

==הערות שוליים==

קטגוריה:אפליקציות מובייל
קטגוריה:תוכנות מוזיקה
קטגוריה:מנועי חיפוש
אוסקר ויילד (סרט)

אוסקר ויילד (באנגלית: Oscar Wilde) הוא סרט קולנוע ביוגרפי משנת 1960 אודות אוסקר ויילד, שנעשה על ידי Vantage Films והופץ על ידי פוקס המאה ה-20.

==תקציר העלילה==

==שחקנים ודמויות==
{|class="wikitable" style="font-size: 90%;" border="2" cellpadding="4" background: #f9f9f9;
|- align="left"
! style="background:#B0C4DE;" | שחקן/ית
! style="background:#B0C4DE;" | דמות
|-
| רוברט מורלי || אוסקר ויילד 
|-
| רלף ריצ'רדסון || סר אדווארד קרסון
|-
| פיליס קלברט || קונסטנס ויילד 
|-
| ג'ון נוויל || "בוזי" (לורד אלפרד דאגלס)
|-
| דניס פרייס || רובי רוס
|-
| אלכסנדר נוקס || סר אדווארד קלארק 
|-
| אדוארד צ'פמן || ג'ון דאגלס, המרקיז ה-9 של קווינסברי
|-
|}

==הפקה==
הסרט בוים על ידי גרגורי רטוף והופק על ידי ויליאם קירבי, על פי תסריט שכתב ג'ו אייזינגר, המבוסס על המחזה "אוסקר ויילד" מאת לסלי סטוקס וסוול סטוקס. את המוזיקה המקורית שבסרט הלחין קנת' וי. ג'ונס.

בסרט כיכבו רוברט מורלי בתפקיד אוסקר ויילד ופיליס קלברט בתפקיד קונסטנס ויילד. עוד השתתפו: רלף ריצ'רדסון, ג'ון נוויל, דניס פרייס, אלכסנדר נוקס, אדוארד צ'פמן.

סרט זה היה אחד משני סרטים על ויילד אשר שוחררו בשנת 1960, הסרט השני הוא "משפטי אוסקר ויילד". שני הסרטים יצאו לאקרנים בשבוע האחרון של מאי.

בריאן אדוארד הרסט, סופר וניצב על הסט, מתאר בפירוט את הסצנה אשר לצילומיה היה עד, בה מורלי, כויילד, מנסה להתחיל עם נער מחלק עיתונים, בלונדון הסגרירית. ספרו של הרסט Heaven Can Help - the Autobiography of a Medium מתאר את יום הצילומים באולפני Walton-on-Thames.

סצנת ניסיון הפיתוי נחתכה מהגרסה הסופית של הסרט. הסרט היה הפקה דלת תקציב, ונחשב נחות, ביחס לסרט "משפטי אוסקר ויילד", אשר צולם בגרסת מסך רחב ובטכניקולור.

==קישורים חיצוניים==

==הערות שוליים==

קטגוריה:אוסקר ויילד
קטגוריה:סרטי שחור-לבן בריטיים
קטגוריה:סרטים ביוגרפיים אמריקאיים
קטגוריה:סרטים בריטיים
קטגוריה:סרטי להט"ב בריטיים
קטגוריה:סרטי בית משפט
קטגוריה:סרטי דרמה אמריקאיים
קטגוריה:סרטים בריטיים המבוססים על סיפור אמיתי
קטגוריה:סרטים מבוססי מחזות
קטגוריה:סרטים ביוגרפיים בריטיים
קטגוריה:סרטי דרמה בריטיים
קטגוריה:סרטי להט"ב אמריקאיים
יצחק מירון

יצחק מירון (נולד ב-1955) הוא פוליטיקאי ישראלי. לשעבר ראש עיריית עפולה.

==ביוגרפיה==
יצחק מירון נולד בשכונת גבעת המורה בעפולה בשנת 1955, והתחנך בבית הספר היסודי "רמות" בשכונה ובתיכון על-שם בן-גוריון בעפולה. שרת כקצין בצה"ל בחטיבת הצנחנים, בגדוד 202, השתחרר בשנת 1977 בדרגת סגן (רס"ן במיל'), בוגר תואר ראשון במשפטים (LLB) מאוניברסיטת תל אביב (1984) ותואר שני במשפטים (LLM) מאוניברסיטת לונדון (1986).

עם סיום לימודיו, עסק במקצועו כעו"ד ונבחר לראשות העיר עפולה לראשונה בשנת 1998. למירון שתי בנות, אשתו אן נפטרה בשנת 2022.

יצחק מירון התמודד לראשות העיר בפעם הראשונה ב 1998, לאחר מותו במפתיע של דודו עמי אמיתי שהיה מועמד לראשות העיר - ונפטר בעיצומן של מערכת הבחירות, 3 חודשים לפני מועד הבחירות.

==כראש עיר==
יצחק מירון כיהן כראש עיריית עפולה כ 12 שנים (לא ברציפות) בין השנים 1998 - 2018, בתקופה זו התפתחה העיר בתחומים רבים. 

הוקמו שלוש שכונות חדשות, שכונת רובע יזרעאל, שכונת עפולה הירוקה בעפולה עילית ושכונת לב העמק, בכניסה הצפונית לעפולה. הקמת שכונות חדשות אילו, הביאו לעפולה הגירה חיובית של עשרות אלפי תושבים חדשים. 

כמו כן החלו בבניית פארק ההייטק, החממה הטכנולוגית, המכללה הטכנולוגית וניצני ההייטק הראשונים החלו להיראות בעיר. 

בנוסף, חודשו והוקמו פרויקטים רבים בעיר, ביניהם הקאנטרי קלאב העירוני, בית יד לבנים, הקונסרבטוריון העירוני, הספרייה העירונית, היכל התרבות והגלריה העירונית, חודשו והוקמו מחדש במרכז עפולה סמליה של העיר, שדרות ארלוזורוב, כיכר העצמאות, מתחם תחנת הרכבת הטורקית, ששוחזרה ותוכננה כמרכז בילוי מסחר ותרבות, הוקמה מזרקה מוזיקלית, חודשו והוסדרו כל החניונים בעיר

בשנות כהונתו האחרונה של יצחק מירון, בספטמבר 2016, חתמה עיריית עפולה עם ממשלת ישראל, שראתה בעפולה פוטנציאל של מטרופולין צפוני, הסכם גג לפיתוחה של העיר בו התחייבה עיריית עפולה לבנות כ-10000 יחידות דיור, והממשלה התחייבה להזרים 850 מיליון ש"ח לפיתוח ושיקום תשתיות של העיר.

במסגרת ההסכם מומשו חלק מתקציבי הממשלה בהם נסללו וחודשו בעיר כבישים רבים והחלו בתכנון הכביש העוקף מצפון לעפולה בעלות של 300 מלש"ח - מכספי הסכם הגג. סלילת הכביש, תסייע בהפחתת עומסי התנועה בעיר ותסתיים בשנת 2024. 

באוקטובר 2016 החלה לפעול מסילת העמק מחיפה לבית שאן, שעוצרת בין היתר גם בעפולה, בתחנת הרכבת עפולה שהוקמה ע"ש השר לשעבר, רב-אלוף רפאל איתן, ותרמה לפיתוחה של העיר. 

==קישורים חיצוניים==
* [https://www.afula.muni.il/he/183/ על יצחק מירון] באתר עיריית עפולה.
* 

==הערות שוליים==

קטגוריה:ראשי עיריית עפולה
קטגוריה:בוגרי תיכון בן-גוריון (עפולה)
קטגוריה:בוגרי אוניברסיטת תל אביב: משפטים
קטגוריה:עורכי דין ישראלים
קטגוריה:ישראלים שנולדו ב-1955
פרסום בזמן אמת

פרסום בזמן אמת, או מכירה בזמן אמת (באנגלית: RTB - Real Time Bidding) היא טכנולוגיה המאפשרת לאתרי תוכן ברשת האינטרנט לפרסם מודעות המתבססות על דפוסי העניין של הגולשים בזמן אמת וברמת החשיפה הבודדת.

השיטה היא מעין בורסה הפועלת בדומה לבורסה לניירות ערך, המתנהלת באמצעות מערכת ממוחשבת המבצעת תיווך בזמן אמת בין גורמים המעוניינים למכור שטחי פרסום באתרי אינטרנט וגורמים המעוניינים לקנותם. השיטה מאפשרת עלויות נמוכות יותר בהשוואה לקניית שטחי פרסום במדיה הדיגיטלית באופן המסורתי, וניצול תקציבי הפרסום באופן מקסימלי תוך היחשפות לשוק מפולח וממוקד יותר.

== אופן פעולת השיטה ==
מערכת ה-RTB בנויה על אלגוריתמים מורכבים המחקים עוגיות ספציפיות, בעיקר כאלה הכוללות נתונים דמוגרפיים והתנהגותיים של הצרכן. המערכת מאפשרת למפרסמים לבחור את מאפייני הגולש אשר אליו מעוניינים לפנות ולשלם מחיר משתנה בעבור חשיפה לגולש, וזאת על פי מידת התאמתו לדרישותיהם.

== תהליך הפרסום בזמן אמת ==
ישנם שלושה שחקנים עיקריים בתהליך:
# פלטפורמת הביקוש (DSP) - מערכת המאפשרת לקונים לנהל חשבונות בבורסות פרסום (ad exchange) ובבורסת נתונים (data exchange) תחת קורת גג אחת, וכך להגדיר את נתוני הצרכנים שאליהם הם מעוניינים לפנות, ואת הצעות המחיר המקסימליות שהם מעוניינים להציע. לצד המוכר המערכת מאפשרת לנהל את ההצעות ולתמחר את נתוני קהל היעד.
# The publisher - המו"ל, המוכר, שמספק את מלאי שטחי התצוגה.
# Ad exchange - בורסת הפרסום, שהיא כלי המחבר בין המוכר לקונה ומאפשר את רכישת שטח הפרסום המוצע באמצעות מכירה פומבית המתקיימת בזמן אמת, ברגע טעינת עמוד האינטרנט אצל הצרכן.

תחילה מבקש הגולש להיכנס באמצעות הדפדפן לאתר שבו פועלת מערכת הפרסום בזמן אמת (RTB). לאחר מכן מתקבלים מאפייני הצרכן במערכת ומתקיים מכרז בזמן טעינת הדף בדפדפן. המערכת הממוחשבת בוחרת את המפרסמים המתאימים על פי פרופיל הגולש שאותו הזינו המפרסמים ב-DSP, ופותחת מכרז על מאגר שטחי הפרסום הפועלים בשיטה זו. הזוכה במכרז הוא המרבה במחיר ומודעתו מוצגת לגולש, ובכך משיגים חשיפה מפולחת לגולשים.

== פרסום בזמן אמת מול פרסום בקנייה ישירה ==
# מיקוד (אתרים מול קהלים)- שיטת הפרסום בזמן אמת מאפשרת לבצע סינון בקהל ולהגדיר את מאפייני הגולש שנחוצים למסע הפרסום דרך נתוני דמוגרפיה והתנהגות הניתנים בעוגיות, בעוד שבקנייה ישירה המודעות מוצגות לקהל הרחב ללא אופציית סינון, על פי מספר החשיפות שהמפרסם רכש.
# אספקה (התחייבות מול ללא התחייבות)- בקנייה ישירה המפרסם רוכש חשיפות (CPM) במספר קבוע ומובטח שהוא רואה כמתאים להצלחת מסע הפרסום, בעוד שפרסום בזמן אמת פועל על מכרזים ואינו מבטיח מספר כלשהו של חשיפות, ולא מאפשר למפרסם ודאות בדבר מספר הצפיות מודעתו.
# זרימת עבודה (ידני מול תכנותי)- קנייה ישירה נעשית בתהליך ידני של משא ומתן, תכנון והכנת חוזה מפורט בדבר תנאי מסע הפרסום. פרסום בזמן אמת מורכב מתהליך תכנותי המונע על ידי ממשק משתמש ואלגוריתמים ואינו מצריך פעילות ארוכת טווח, אלא פעילות מידית בתהליך המכרז.
# תמחור (CPM מול eCPM)- קנייה ישירה מתומחרת על פי כמות חשיפות קבועה מראש ובדרך כלל בכמויות גדולות, בעוד שקנייה בזמן אמת מתומחרת על פי חשיפות בודדות, אפקטיביות ומשתנות.

== ראו גם ==
* פרסום באינטרנט

== קישורים חיצוניים ==
* Market Land [http://marketingland.com/5-ways-real-time-bidding-differs-from-direct-buys-37384 : ההבדלים בין קנייה ישירה לפרסום בזמן אמת]
*
* Acutiy [http://acuityads.com/real-time-bidding/: שחקנים ראשיים בשיטה]

קטגוריה:פרסום באינטרנט